חסן ג'בארין

חסן ג'בארין (בערבית: حسن جبارين) (נולד ב-1964) הוא עורך דין ופעיל זכויות אדם ערבי-ישראלי. ג'בארין ייסד ב-1996 את ארגון עדאלה, המרכז המשפטי לזכויות המיעוט הערבי בישראל, ומאז הוא משמש כמנכ"ל הארגון. מאז הקמת עדאלה ייצג ג'בארין את הארגון בעשרות רבות של התדיינויות עקרוניות בפני בג"ץ. את ראשית דרכו המקצועית עשה במחלקה המשפטית של האגודה לזכויות האזרח בישראל.

ג'באריןנולד וגדל באום אל פאחם ולמד לתואר ראשון במשפטים ובפילוסופיה מאוניברסיטת תל אביב (1991) ותואר שני במשפטים מאמריקן יוניברסיטי בוושינגטון (1996), אותו רכש במסגרת תוכנית המלגאים של הקרן החדשה לישראל. הוא שימש בעבר כמורה מן החוץ בפקולטה למשפטים של אוניברסיטת חיפה ומלמד כיום בפקולטות למשפטים של אוניברסיטת תל אביב ושל האוניברסיטה העברית. פרסם מאמרים בכתבי עת משפטיים אקדמיים בנושאי אזרחות, המעמד המשפטי של המיעוט הערבי ובנושאים חוקתיים.

בשנת 2012 הוענק לו ביחד עם עו"ד דן יקיר מהאגודה לזכויות האזרח פרס גולדברג לקידום השלום במזרח התיכון מטעם המכון לחינוך בינלאומי בניו יורק.

ב-2017 הוענק לו פרס ליבוביץ על ידי תנועת יש גבול.

קישורים חיצוניים
 אלה לוי-וינריב, "עו"ד חסן ג'בארין - ערבי צריך להיות מבריק כדי להתקבל למשרדים הגדולים", פורסם בגלובס
 חסן ג'בארין, עלייתה של עריכת דין על-לאומית לזכויות האדם, מעשי משפט, כרך א', ינואר 2008

הערות שוליים

ערבים ישראלים
פעילים חברתיים ישראלים
עורכי דין ערבים ישראלים
פעילי האגודה לזכויות האזרח
בוגרי אוניברסיטת תל אביב
בוגרי אוניברסיטת תל אביב: משפטים
אום אל-פחם: אישים
ישראלים שנולדו ב-1964